Той е един от основателите на руската астрофизика. През 1914 г. за първи път провежда фотометрично изследване на зодиакалната светлина с помощта на проектиран от него фотометър и на тази основа получава данни за разпределението на междупланетния прах. Доказва, че материята, която определя зодиакалната светлина, е продукт от разпадането на комети и отчасти на астероиди. Изказва предположението, че Тунгуският метеорит всъщност е ядро на малка комета. Съставя каталог с величини и цветни индекси на 1290 звезди до 9-та звездна величина.